تایلندده بیر ایت، اوشاق دوغدوغونو عایله‌سیندن گیزلتمک ایسته‌یه‌ن ۱۵ یاشین‌داکی آناسی طرفین‌دن دیری گؤمولن کؤرپه‌نی قورتاردی.
بی‌بی‌سی‌نین خبرینه گؤره، تایلندده پینگ پونگ آدین‌دا بیر ایت، حامیله‌لیگینی و دوغومونو عائله‌سیندن گیزلتمک ایسته‌یه‌ن ۱۵ یاش‌لی آناسی طرفین‌دن دیری گؤمولموش بیر کؤرپه اوغلانینین حیاتینی قورتاردی.
تایلندین قوزئیینده‌ یئر آلان بان نونگ کام کندین‌ده یاشایان کؤپگین صاحبی اوسا نیسایکا، هۆررک تورپاغی ائشه‌له‌یرک حیوانین یانینا گلینجه یئنی دوغولموش کؤرپه آیاغینی گؤردویونو سؤیله‌دی.
خسته‌خانایا آپاریلان و حکیملرین مداخیله ائتدیگی کؤرپه‌نین ساغلیقلی اولدوغو آچیقلاندی.
قورتاریلان اوشاغین آناسی اوشاغینی ترک ائتمه و جینایته تشیث ایله سوچلانیرکن پلیس، پسیکولوژیک دستک آلان اوشاق یاشداکی آنانین ائتدیکلریندن پشمان اولدوغونو آچیقلادی.
کؤرپه‌یه قیزین عائله‌سینن باخاجاغی بیلدیریلدی.
